ทุนสำรองประทศลด 300 ล้านเหรียญ
ธปท.เผยทุนสำรองประเทศลดลง 300 ล้านเหรียญสหรัฐ อยู่ที่ 1.833 แสนล้านเหรียญสหรัฐ คาดลดเพราะธปท.ลดการแทรกแซงค่าเงินบาท
12 ต.ค. 2555

ธปท.เผยทุนสำรองประเทศลดลง 300 ล้านเหรียญสหรัฐ อยู่ที่ 1.833 แสนล้านเหรียญสหรัฐ คาดลดเพราะธปท.ลดการแทรกแซงค่าเงินบาท
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 5 ต.ค.ปีนี้ ว่า อยู่ที่ระดับ 1.833 แสนล้านหรียญสหรัฐหรือประมาณ 5.59 ล้านล้านบาท ลดลง 300 ล้านเหรียญสหรัฐ หรือประมาณ 9,180 ล้านบาท หากคิดอัตราแลกเปลี่ยนในปัจจุบันที่ระดับ 30.60 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.836 แสนล้านเหรียญสหรัฐ หรือประมาณ 5.66 ล้านล้านบาท 
ขณะที่ ฐานะซื้อเงินตราต่างประเทศล่วงหน้าสุทธิอยู่ที่ระดับ 2.54 หมื่นล้านเหรียญสหรัฐ เพิ่มขึ้นจาก 2.48 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิ ซึ่งรวมทุนสำรองฯและ ฐานะซื้อเงินตราต่างประเทศล่วงหน้าสุทธิแล้วในปัจจุบันอยู่ที่ระดับ 2.087 แสนล้านเหรียญสหรัฐ 
ทั้งนี้ สาเหตุที่ทุนสำรองประเทศลดลงน่าจะเป็นผลจากธปท.ลดการเข้าแทรกแซงเงินบาทแข็งค่า ด้วยการเข้าซื้อเงินเหรียญสหรับหรือเงินตราต่างประเทศในตลาดส่งมอบทันที(Spot)เข้าเก็บในทุนสำรองลดลง เนื่องจากเงินบาทเคลื่อนไหวค่อนข้างมเสถียรภาพและไปในทิศทางเดียวกับสกุลเงินในภูมิภาคมากขึ้น ดดยปัจจุบันเงินบาทเคลื่อนไหวที่ระดับ 30.60 – 30.70 บาทต่อเหรียญสหรัฐ